paragraph_text: Njegov brat blizanac, Seishi Kishimoto, također je mangaka i autor mange 666 Satan. Primijećene su sličnosti njihovih radova te su se pojavile optužbe o plagijatu koji je ili Seishi kopirao od svog brata, ili obratno. Seishi je, međutim, u jednoj od svojih manga izdanja napisao kako sličnosti nisu bile namjerne te da je do te zgode vjerojatno došlo zato što su na Masashija i njega utjecale mnoge iste stvari. Nakon nakoliko optužaba, Masashi Kishimoto zamolio je svoje obožavatelje da prestanu govoriti za njegova brata da ga kopira.